
AVIZ

asupra proiectului de Lege pentru aprobarea Ordonanţei de urgenţă nr.86/2000 privind suspendarea procedurilor de vânzare a activelor închise operaţional deţinute de societăţile comerciale incluse în Programul pentru ajustarea sectorului privat (PSAL)

Cu adresa nr.350 din 5 septembrie 2000, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă nr.86/2000 privind suspendarea procedurilor de vânzare a activelor închise operaţional deţinute de societăţile comerciale incluse în Programul pentru ajustarea sectorului privat (PSAL).
In urma examinării, în şedinţa din data de 13 septembrie 2000, Comisia pentru buget, finanţe şi bănci, cu majoritate de voturi, a hotărât să avizeze favorabil proiectul de Lege, cu recomandarea ca la dezbaterea în fond, Comisia pentru politică economică, reformă şi privatizare să ţină seama de observaţiile şi propunerile Consiliului Legislativ din avizul nr.700/30.06.2000.

